title: "Mpumalanga (Prowins)"
text: "Det Mpumalanga Prowins (iar Uast Transvaal, 1994-1995; \u00fc\u00fcb Swaasi: Sifundza seMpumalanga) as ian faan d\u00f6n nj\u00fc\u00fcgen prowinsen faan S\u00fc\u00fcdaafrika. A n\u00f6\u00f6m faan't prowins het Uast uun d\u00f6n Swaasi, Xhosa, S\u00fc\u00fcd-Ndebele an Zulu Spriiken. At prowins leit uun a nuurduast faan't lun. Uun a nuurd leit det Limpopo Prowins, uun a nuurduast Mosambik, uun a s\u00fc\u00fcduast lei Eswatini an det KwaZulu-Natal Prowins, uun a s\u00fc\u00fcdwaast leit det Freistoot Prowins an uun a waast det Gauteng Prowins. Det hee 4.039.939 lidj (2011). At hoodsteed faan\u2019t prowins as Mbombela.\n\nGeografii\nAt waastdial faan Mpumalanga leit \u00fc\u00fcb at huuchveld, en huuch flaaklun, diar\u00fc\u00fcb en grat dial faan't inlun uun S\u00fc\u00fcdaafrika leit. Uun a nuurduast san a Drakensberger. Uun a uast faan a Drakensberger as at liichveld, wat subtroopisk plaanter hee. \u00dc\u00fcb at liichveld leit at s\u00fc\u00fcddial faan de Kruger-Natschunaalpark, wat det gratst wiljbewaaringsgebiit uun S\u00fc\u00fcdaafrika as.\n\nSteeden\n\nD\u00f6n tjiin gratst steeden uun't prowins san:\n\nIindialing faan Ferwalting\n\nAt prowins hee trii distrikt-munisipaliteeten:\n Ehlanzeni \n Gert Sibande \n Nkangala\n\nBef\u00f6lkring\nDet letst folksteeling wiar uun't juar 2011. Efter a resultooten hee't prowins 4.039.939 lidj: 2.065.883 faan a lidj san w\u00fcfh\u00f6\u00f6d an 1.974.055 san karmen.\n\nSpriiken\n\nEfter't folksteeling uun't juar 2001, 30,8 % faan a lidj uun't prowins snaaket Swaasi (SiSwati), 26,4 % Zulu (IsiZulu), 12,1 % S\u00fc\u00fcd-Ndebele, 10,8 % Nuurd-Sotho an 6,2 % Afrikaans.\n\nHistoore\nAt prowins wurd 1994 \u00fc\u00fcs Uast Transvaal Prowins gr\u00fcnlaanjen, \u00fc\u00fcs det s\u00fc\u00fcduast dial faan det Transvaal Prowins m\u00e4 dialen faan a bantustanen KaNgwane, KwaNdebele, Gazankulu an Lebowa tuplaanjen wurd.\n\nPolitiik\n\nDet Mpumalanga Provincial Legislature as at parlament faan't prowins. Det weelet at kabinet an a premier-minister faan't prowins faan't partei of koalitschuun, wat d\u00f6n miast lasmaaten uun't parlament hee. A premier-minister faan't prowins sant 2018 as Refilwe Mtsweni-Tsipane faan det African National Congress (ANC). Det ANC as sant 1994 det starkst partei uun't parlament.\n\nD\u00f6n ual premier-ministern san: David Mabuza (2009-2018), Thabang Makwetla (2004-2009), Ndaweni Mahlangu (1999-2004), Mathews Phosa (1994-1999).\n\nWiartskap\nAt prowins hed uun't juar 2016 en BIP faan 323.722 miljuunen Rand, wat 7,4 % faan't BIP faan S\u00fc\u00fcdaafrika as.\n\nKwelen\n\nProwins uun S\u00fc\u00fcdaafrika"